
Aseiniad ysgrifenedig sy’n gwerthuso’n feirniadol sut y gellir defnyddio Asesu ar gyfer Dysgu mewn cyfres o gyfleoedd dysgu i hybu cynnydd ar draws                                                meysydd dysgu a phrofiad a ddewiswyd.

Yn dilyn profiad dysgu llwyddiannus, mae nawr yn bwysig i werthuso ein harferion addysgu gan gydnabod ein cryfderau a gwella unrhyw wendidau. Mae’r neges yr un mor bwysig i asesu’r hyn mae disgyblion wedi’i ddysgu gan allu adeiladu’n gadarn ar eu profiadau blaenorol.  Roedd yr Athro Donaldson am greu ‘Dyfodol Llwyddiannus’ a oedd yn cynnig cwricwlwm a gweledigaeth glir i ddysgwyr yng Nghymru. Yn sgil y newidiadau mawr sydd ym myd addysg, rhaid dwyn i afael a gofynion y cwricwlwm newydd i Gymru sy’n dod i rym yn 2022.
Yn yr aseiniad yma, hoffwn werthuso ar sut wnes i lwyddo i ymgorffori’r Cwricwlwm Newydd i fy nghynlluniau yn ystod fy mhrofiad dysgu. Roeddwn am greu gwersi/gweithgareddau hwyl a oedd yn ysgogi plant ond yn fwyfwy yn llwyddo i ddatblygu cynnydd cadarnhaol.  Felly, er mwyn sicrhau bod cynnydd, roedd hi’n hanfodol i mi feistroli ffyrdd hwylus i asesu'r dysgwyr gan addasu gweithgareddau addysgu a dysgu er mwyn gwella’u cyrhaeddiad.  
Yn fy nosbarth, roedd gen i 25 o ddisgyblion bywiog ym mlwyddyn 6. Teimlir ethos hyfryd yno ac roedd strategaethau yno i annog ymrwymiad ac annibyniaeth.  Dywed Denis Waitley. “The greatest gists you can give your children are the roots of responsibility and the wings of independence.” (Waitleu ,2015, t.1)
Gallu cymysg oedd y rhain gydag un yn cael ei gydnabod yn fwy abl a thalentog ac un bachgen ar y rhestr Anghenion Dysgu Ychwanegol. Gan amlaf, gwahaniaethir y tasgau yn ôl nifer o sêr, megis 1 seren a chyfer gallu isel, 2 seren ar gyfer y mwyafrif a gyda 3 seren ar gyfer y gallu uwch. Cyfrifoldeb y disgyblion oedd ddewis lefel y gwaith gan fod hyn yn hybu annibyniaeth ac yn annog y disgyblion i gymryd cyfrifoldeb dros eu gwaith. Rhaid oedd sicrhau her ychwanegol a oedd yn gysylltiedig â’r gweithgareddau. Yn aml byddai lefel gwahaniaethu yn amrywio o fewn meysydd dysgu a phrofiad. Canfu Slavin (1986, t. 67) Gall grwpio disgyblion arwain at fwy o gyrhaeddiad.  Felly byddant yn symud pan ar dasgau amrywiol gan eistedd gyda chyfoedion tebyg eu gallu. Er hyn, rwyf hefyd yn sicrhau cydweithredu gallu cymysg, yn enwedig wrth roi adborth oherwydd yn ffordd asesu ar gyfer dysgu a derbyn rhyngweithio ymhlith myfyrwyr na fyddent fel arall yn cael cyfle i ryngweithio (Linchevski 1998, t. 533)
Mae’r dosbarth dan sylw yma wedi bod yn ddosbarth un flwyddyn trwy’r ysgol gydag ystod o athrawon blaenorol. Mae mwy o fechgyn na merched gydag ambell un yn tangyflawni. Dosbarth bywiog oedd hwn ond gyda disgyblaeth a rheolau llym, llwyddais i dynnu sylw’r plant i’w cadw ar dasg. Yn anffodus, maen nhw wedi gorfod addasu eu haddysgu am gyfnodau yn ystod y ddwy flynedd diwethaf oherwydd amgylchiadau pandemig gyda chyfnodau addysgu ar-lein.   Felly, mae’r dulliau wrth addysgu ac wrth asesu parhaus yn allweddol er mwyn sicrhau cynnydd cadarn yn y meysydd dysgu a phrofiad ac i sgwrsio mewn trafodaethau a gwahanol gyd-destunau yn hyderus yn y Gymraeg gan fod llawer ohonynt mewn teuluoedd sy’n ddi-gymraeg.
Cyflwynir mwyafrif o’r cwricwlwm a’r sgiliau drwy weithgareddau thematig a’r thema a dewiswyd ar gyfer y dosbarth hwn oedd Yr Ail Ryfel Byd. Byddai’r gweithgareddau yma’n cael eu cynnal yn ystod y prynhawniau fel arfer ac yn drawsgwricwlaidd. Cyflwynir y rhain fel meysydd mentro o dan yr ymbarél Llwyfan Llythrennedd, Cornel Digidol, ……  Yn naturiol, roedd pwyslais ar lythrennedd a rhifedd a’r fframwaith cymhwysedd digidol.
Gwneuthum osod gweithgareddau diddorol ar y chwe maes dysgu gan ymgyfarwyddo gyda datganiadau Yr Hyn sydd yn bwysig o bob un. Nawr, hoffwn amlinellu ar y tri maes dysgu a phrofiad dewisol sef:
Ieithoedd, Llythrennedd a Chyfathrebu – Mae hyn yn caniatáu disgyblion i ehangu eu gwybodaeth ar sgiliau Cymraeg, Saesneg, ieithoedd rhyngwladol,  yn ogystal â llenyddiaeth. (Gorrara, 2020, t. 73) Mae hyn yn gwella sgiliau gwrando, trafod, darllen ac ysgrifennu ac yn bwnc sy’n cael ei ddefnyddio mewn pob maes felly rhaid sicrhau bod y disgyblion yn deall sgiliau sylfaenol er mwyn sicrhau cynhaliaeth mewn gwersi. 
Mathemateg a Rhifedd – “Mae cynnydd ym Maes Dysgu a Phrofiad Mathemateg a Rhifedd yn cynnwys datblygu pum hyfedredd  cysylltiedig â rhyngddibynnol…..Dealltwriaeth gysyniadol, cyfathrebu gan ddefnyddio symbolau, cymhwysedd strategol, rhesymu rhesymegol, rhuglder” (Llywodraeth Cymru, 2019). Mae mathemateg yn darparu ffordd effeithiol o adeiladu disgyblaeth feddyliol, mae’r maes yma yn rhan hanfodol wrth ddeall cynnwys pynciau ysgol eraill, er enghraifft gwyddoniaeth. (Blakemore 2005)
Dyniaethau: “Mae’r Maes hwn yn cwmpasu daearyddiaeth; hanes; crefydd, gwerthoedd a moeseg; astudiaethau busnes ac astudiaethau cymdeithasol.” (Llywodraeth Cymru, 2019) Mae hyn yn galluogi myfyriwr i wneud synnwyr moesol, ysbrydol a deallusol o’r byd. (Davies, 2016, t. 65) Y thema ddewisol ar gyfer y tymor oedd Yr Ail Ryfel Byd. Yn naturiol mae maes dysgu a phrofiad yma yn treiddio trwy’r gwersi trawsgwricwlaidd. Mae yna hefyd pwyslais naturiol ar fathemateg yn y maes dysgu yma a trwy ei hastudio, mae myfyrwyr yn adeiladau sgiliau i feddwl yn feirniadol, ymchwil, darllen ac ysgrifennu.

Roedd yr Athro Graham Donaldson yn bendant bod angen diwygio asesu ym myd addysg gan gredu bod y trefniadau “yn ddryslyd, yn rhy gymhleth ac yn drwm o dan ddylanwad y broses atebolrwydd. “ (Donaldson, 2015).  Yn ystod fy mhrofiad, gwelais amrywiaeth o dechnegau i sicrhau dysgu cymaint o addysgwyr a oedd ar lefel gwahanol. Ond mae asesu eu cynnydd a’u gallu'r un mor bwysig gan adlewyrchu gallu a photensial y dysgwyr (Ertmer 1994, t. 11). Mae Asesu Ar Gyfer Dysgu yn asesu’n barhaus ac ystyrir yr asesu ffurfiannol yma ffordd bwysig o wella dysgu ac yn naturiol yn codi safonau. Mewn erthygl yn dilyn Ymchwil Cynulliad Cenedlaethol Cymru dwedir gellir defnyddio adnoddau asesu ar gyfer dysgu i ddarganfod ble mae’r dysgwr arni ar hyn o bryd, symud y dysgwr tuag at ei gam nesaf, gweithredu fel gwiriadau ar hyd y daith tuag at gyrraedd y cam nesaf, a darganfod a yw’r camau nesaf wedi cael eu cyrraedd.” (Dauncey, 2010)
Mae gwaith ymchwil dwys wedi cael ei wneud ar bwysigrwydd strategaethau  i ddatblygu meddwl ac asesu ar gyfer dysgu gyda chanlyniadau addawol iawn.   Mae’r strategaethau’n gyfle i roi adborth ac mae hyn yn cael ei ddefnyddio i wella perfformiad y dysgwyr trwy fod yng nghanol eu dysgu ac yn elwa.  Defnyddiais lawer o strategaethau  yn ystod fy mhrofiad gwaith gan eu gweithredu’n naturiol yn yr ystafell dosbarth.
Dull allweddol sy’n cael ei ddefnyddio i ddatblygu meddwl ac asesu ar gyfer dysgu ydy targedu  gwaith grwpiau effeithiol.  Roedd damcaniaeth Vygotzy yn un diddorol wrth iddo astudio dysgwyr yn gweithio ar dasgau gan ddod i’r canlyniad eu bod yn gweithio’n well ar y cyd yn hytrach nag fel unigolyn.  Credai ef fod cydweithio yn ymestyn y dysgwyr gan ddangos gwell dealltwriaeth (Tudge, 1992, t. 1368) Ond gyda’r holl newidiadau diweddar ym myd addysg mae gwaith ymchwil yn cefnogi theori Vygotzy. Dywed bod bron 80% o'r hyn y mae plant yn ei ddysgu yn cael ei ddysgu oddi wrth ei gilydd (Bekiryazici, 2015, t. 915) O fy mhrofiad i, cytunaf fod gwaith grŵp yn annog ei gilydd sy’n dangos gwir ddealltwriaeth y testun ac fe fydd hyn yn ennyn trafodaeth gan ffurfio syniadau’n llawn.   Ond ar y llaw arall, gall sgwrsio a thrafod mewn grwpiau achosi diffyg canolbwyntio ar dasgau. Er hyn mae rhai yn anghytuno, dywed ei fod yn gallu arwain at ddiffyg canolbwyntio a ffocws . (Qualters, 2002, t. 52). Mae hyn yn gallu dangos bod addysg wedi esblygu dros amser ac fel dywedir mewn erthygl gyfredol gan Harris (2015, t. 6) bod gweithio mewn grwpiau yn  “Enhancing learning and social skills.” Mae’r Cwricwlwm newydd i Gymru yn pwysleisio ar yr angen o brofiadau i arwain y dysgu ac felly, mae creu awyrgylch effeithiol yn bwysig. Mae nifer o ffactorau yn dibynnu ar hyn wrth greu gwaith grwpiau effeithiol, megis pa dasgiau; nifer a chyfansoddiad y grŵp a rolau unigolion.
Ystyrir dull o gwestiynu pwrpasol yn ffordd arall o feddwl ac asesu ar gyfer y dysgu ac yn arwain at ffordd o asesu’u gwybodaeth mewn modd grymus iawn.  Mae’r ffordd y gellir cwestiynu yn codi ansawdd ar y gwaith, boed mai cwestiwn wrth addysgwyr neu o ddisgybl. O fy mhrofiad i, mae’n holl bwysig i hyfforddwyr dysgu i fodelu enghreifftiau o gwestiynau sy’n benagored ac felly gall y testun dan sylw arwain at drafodaeth ymhellach a safonedig. Mae angen i ddysgwyr i feddwl ac i ddeall wrth ateb ac o ganlyniad I hyn, yn llwyddo i ateb nod y wers a rhoddwyd wrth gyflwyno’r wers. Fel y dywedodd Black a Wiliam (1998):  'Mae'n hanfodol bod unrhyw ddeialog yn ysgogi myfyrio meddylgar lle y gellir annog pob dysgwr i gymryd rhan.' Mae cwestiynu yn agor sgyrsiau ac yn gwneud i ddisgyblion feddwl yn ddyfnach (Cotton 1988 t. 20) 
Cysyniad arall sy’n gysylltiedig â meddwl ac asesu ar gyfer dysgu llwyddiannus ydy reoli metawybyddiaeth.  Y dysgwyr sy’n rheoli’r dull yma gan feddwl ymhellach ar y pwnc dan sylw ac felly yn llwyddo i ddangos mwy o ddyfnder i’w dealltwriaeth. Mae’n broses o CDM MWY Cynllunio, Datblygu a Myfyrio sy’n addysgu parhaus er mwyn ei ymgysylltu a chyd-destunau newydd. (Llywodraeth Cymru, 2009) Trefnais fy ngwersi yn seiliedig ar y  broses  yma o gynllunio, datblygu meddwl ac yna i fyfyrio ar beth gafodd ei ddysgu a thrwy hyn, gellir ddechrau’r broses eto i’r dasg nesaf. Mae dysgwyr yn “dadbacio ei meddwl er mwyn gwerthfawrogi’r strategaethau y maen nhw wedi’u defnyddio i ddysgu” (Llywodraeth Cymru, 2009) Gallant wneud hyn drwy gynllunio ar gyfer tasg, casglu a threfnu deunyddiau, monitro camgymeriadau a gwerthuso llwyddiant tasg. Yn sicr mae rheoli metawybyddiaeth wrth gyflwyno pynciau trawsgwricwlaidd yn arfer dda.  Deallaf fod angen i athrawon i gynllunio’n ofalus ac adeiladol er mwyn llwyddo i ddatblygu meddwl ac asesu ar gyfer dysgu llwyddiannus.

Roedd hi’n bwysig i mi gynllunio mwyafrif o fy ngwersi fel eu bod yn drawsgwricwlaidd gan ganolbwyntio ar agweddau o iaith a llythrennedd, mathemateg a rhifedd a bod elfen o gymhwysedd digidol yn treiddio trwyddynt. Mae hyn yn bwysig er mwyn dechrau gydag elfennau o’r Pedwar Diben gan sicrhau bod y disgyblion yn graidd i’r cwricwlwm. 

[bookmark: _Hlk92638522]Ceisiais  gynnig profiadau amrywiol ar gyfer y disgyblion yn dilyn y thema Ail Ryfel Byd. Mae’r dosbarth wedi gwneud tipyn o waith ar hanes yn flaenorol gan edrych ar dystiolaeth, a dod i gasgliadau gwybodus. Nesaf, roedd  rhaid i mi ddyfnhau ar eu gwybodaeth ymhellach gan ddatblygu’u sgiliau.  Dechreuais fy nghynllunio drwy ddatblygu elfennau o’r 4 diben y cwricwlwm gan felly gosod disgwyliadau uchel o’r dechrau. Yn naturiol, gan mai’r Ail Ryfel Byd oedd thema’r dosbarth am y tymor dan sylw, roedd prif ffocws y wers yn deillio o faes dysgu a phrofiad – y Dyniaethau. Wrth i mi gyflwyno’r maes dysgu a phrofiad yma, roedd angen i mi sefydlu’r egwyddorion cynnydd. Dyma le yr oedd angen dewis y datganiadau o’r hyn sydd yn bwysig sydd yn helpu ni ar sut y mae angen i’r dysgwr ddangos cynnydd ar hyd y continwwm dysgu. Yr agwedd wnes i astudio o’r Hyn sydd yn bwysig oedd:  “Mae ymholi, archwilio ac ymchwilio yn ysbrydoli chwilfrydedd am y byd, ei orffennol, ei bresennol a’i ddyfodol”  (Llywodraeth Cymru, 2019) . Roedd y maes hwn yn edrych ar yr agwedd o gwestiynu, tystiolaeth, gwerthuso, moeseg a barn.   Nesaf, roedd angen dewis allan o’r disgrifiadau dysgu ar gyfer prif ffocws y wers.  

“Rwy’n gallu defnyddio dulliau priodol i gasglu gwybodaeth yn ymwneud â’m hymchwiliadau, ac rwy’n gallu dehongli’r wybodaeth a gasglwyd yng nghyd-destun cwestiwn yr 9ymchwiliad…. Rwy’n gallu deall y gwahaniaeth rhwng ffeithiau, barn a chredoau, ac ystyried sut mae hyn yn effeithio ar bwysigrwydd a defnyddioldeb tystiolaeth” (Llywodraeth Cymru, 2019).

Gan mai thema oedd y wers hon, teimlais lawer mwy rhydd i allu plethu yn y Meysydd Dysgu a Phrofiad eraill gan sicrhau bod Llythrennedd a Rhifedd a Chymhwysedd Digidol yn rhan ohonynt. Roedd y dosbarth mewn grwpiau yn cylchdroi gyda’r gweithgareddau a oedd defnyddio sgiliau amrywiol. . Dywed “the key ingredient in independent learning was the shift of responsibility for the learning process from the teacher to the student” (Meyer, 2008, t. 4) felly mae annibynnedd yn uno’r dibenion ac felly ar ol esbonio’r gweithgareddau, teimlais bod pob grwp i weithio’n annibynnol gydag un grwp ffocws o dan fy arweiniad. Roedd y dasg yma’n fwy heriol ac felly angen ymyrraeth a rhyngweithiad.  Felly, dyma’r tasgiau: 
Dyniaethiau oedd ffocws y wers, gan edrych ar Iaith, Rhifedd, Cymhwysedd Digidol:

Teimlais fod angen llawer o strategaethau Asesu ar gyfer Dysgu yn y wers yma er mwyn sicrhau dealltwriaeth. Grwpiwyd y disgyblion gyda gallu cymysg er mwyn rhoi cyfle i’r disgyblion weithio gyda chyfoed nad oeddent wedi gweithio gydag o’r blaen a hefyd i herio rhai disgyblion gan fod un dasg ffocws ar weddill yn annibynnol. Dywedir……. bod grwpiau gallu cymysg yn caniatáu cyfle i dderbyn, trafod a gwrando ar safbwyntiau amrywiol eraill mewn tasgiau agored, ond mewn sesiynau sy’n gwahaniaethu mae’n fwy buddiol I wahaniaethu ar sail gallu oherwydd darganfyddir eu bod yn cael “positive effects of ability grouping for high achievers and negative effects for low achievers” (Slavin 1993, t.75)  Byddaf yn gofyn iddynt feddwl-paru-rhannu. Mae hyn yn rhoi posibiliadau ar gyfer gwella ansawdd cwestiynau ac ansawdd siarad.  Hefyd disgwlir llawer o drafod yn y tasgiau felly byddaf yn gofyn iddynt fynd mewn i bartneriaid siarad sy’n galluogi iddynt gwerthuso eu dysgu a'u meddwl eu hunain.

Nesaf, hoffwn droi sylw at wers sy’n dod o dan y Maes Dysgu a Phrofiad Iaith, Llythrennedd a Chyfathrebu a oedd yn canolbwyntio’n benodol ar gynllunio stori yn dilyn hysbyseb ar raglen.   Hysbyseb enwog Nadoligaidd John Lewis oedd hon a oedd yn ddibynnol ar gymhwyso holl agweddau’r maes sef y gwrando, siarad ac ysgrifennu.   Dylai addysgu iaith fod yn sylfaen ar gyfer dysgu ac y mae'n cymryd lle yn drawsgwricwlaidd. Credaf dylai disgyblion bod yn gallu cysylltu’r sgiliau ieithyddol mewn i feysydd eraill a bod gwersi iaith dda yn datblygu sgiliau ieithyddol a gwybyddol.  Fel dwedir y Cwricwlwm Newydd fod angen “hybu’r iaith Gymraeg drwy fynd i’r afael â’r llithriad o Gymraeg iaith gyntaf i Gymraeg ail iaith yn ystod y cyfnod pontio rhwng ysgol gynradd ac uwchradd.” (Gorrara, 2020, t. 80) 
Dewisais y wers hon gan fy mod yn teimlo ei fod wedi dangos cynnydd mawr dros y gyfres o wersi a wnaeth adeiladu i fyny at y wers benodol yma. I ddechrau, byddaf yn rhoi tasg oer i’r disgyblion er mwyn darganfod yn gywir eu galluoedd, yn syth, asesir gwaith eu hunan gan ddefnyddio ‘post-its’ gwyrdd a phinc. Rhaid nodi ar y darn papur pinc yr hyn wnaethpwyd plesio ac ar yr un gwyrdd, yr hyn oedd angen gwella. Wrth adael i’r disgyblion asesu gwaith eu hun, mae’n gadael iddyn nhw gymryd cyfrifoldeb.  Mae cynllunio ymlaen yn hollbwysig fan hyn gan fod angen cyfresi o gamau penodol o’r tasgau a fydd yn dangos cynnydd yn eu tasg boeth orffenedig. Roedd y tasgau yma’n cynnwys defnydd o ansoddeiriau, cymariaethau, idiomau, ffurf orffennol y ferf a rhoddais brofiadau o’r sgiliau gan weld cynnydd amlwg.
Byddaf yn defnyddio llawer o strategaethau meddwl ac asesu ar gyfer dysgu gofalus yn ystod y gyfres o wersi yma.  Wrth wylio’r hysbyseb fesul pâr, byddent yn cael cyfle i gofnodi’n fras ar gynllun / triongl.  Llwyddai hyn ennyn trafodaeth eangach ar y pwnc gan ysgogo syniadau wrth ei gilydd. 
Rwyf yn rhagweld yr un mwyaf defnyddiol byddai’r defnydd o hunan asesu ac asesu cyfoedion ar ôl cwblhau'r dasg boeth. Rhoddir rhestr gwirio o’r meini prawf llwyddiant ac roedd angen gosod tic yn y bwlch os oeddent wedi cyrraedd y nod. Byddai hyn yn gwneud I’r plant sylweddoli llwyddiant eu cynnydd.
Peth arall byddaf yn defnyddio i asesu’r gwaith yw nodi pa gymorth sydd angen ar yr unigolion. Enghraifft o hyn bydd mat geirfa, sgerbwd…  Bydd hyn yn ddefnyddiol ar gyfer y disgyblion llai galluog.
Byddag yn eistedd gyda’r Plentyn ADY ac yn gwneud y tasg ar y Gliniadur er mwyn gallu cyfeirio yn ol at yr hysbyseb ac er mwyn gofyn fwy o gwestiynau ac cynnig cymorth. Disgwyl I’r disgyblion eraill weithio yn annibynnol ac yn y llyfr Iaith. 

Maes Dysgu a Phrofiad cyfarwydd oedd angen cynllunio yn ystod  PAP oedd Mathemateg a Rhifedd. Mae datrys problemau yn bwysig yn y byd heddiw a gwerthfawrogaf yr angen i roi brofiadau hwylus i’r disgyblion er mwyn eu datblygu i fod yn ddysgwyr abl, mentrus ac sy’n awyddus i lwyddo.

Byddaf yn dysgu am y mesurau cyfartaledd, megis y cymedr. Hwn oedd ffocws y wers arbennig yma. Ond, cyn gallu cymhwyso prif amcan y wers, roedd angen gwerthuso’r sgiliau oedd yn deillio allan o waith cymedr.  Teimlais fod canolbwyntio ar weithgareddau o feddwl ac asesu ar gyfer dysgu yn allweddol cyn ein bod yn gallu troi yn hyderus at y gwaith ar gymedr. Mae cred Vygotsky yn gryf fan hyn gan ei fod yn gofyn i addysgwyr i gyfeirio at 'barth datblygiad procsimol', ble mae’r dysgwyr yn gallu symud ymlaen at y camau nesaf o’r Gwaith (Shabani, 2010, t, 238 Teimlais mai’r sgiliau pwysig oedd angen sefydlu ar gyfer gymhwyso gwaith cymedr oedd adio sawl rhif a rhannu. Felly rhoddais gweithgareddau ymarferol i’r grwpiau a gorfodd eu rhoi yn ol gallu er mwyn iddynt gwirio yn erbyn y meini prawf llwyddiant a roddais fel cyflwyniad i’r wers. 
Teimlaf wrth i ddysgwyr fod yn ymwybodol o’r meini prawf llwyddiant ag asesir, byddant yn deall pa gynnydd sydd angen iddynt wneud.   Gwnaeth y disgyblion o hyd mwynhau cofnodi’u hatebion o gwestiynau ar fyrddau gwyn gan wedyn drafod eu hymatebion. Teimlais fod y disgyblion wedi elwa cymaint wrth y strategaeth meddwl, paru a rhannu ac arddangos eu hymatebion ar fyrddau gwyn gan oedd unrhyw bwysau am gywirdeb. Mae’r ffaith eu bod medru datrys ymarferion gyda phartner yn rhoi hyder iddynt gan beidio or-ofidio am gywirdeb wrth allu  Yr oedd yn rhoi cyfle i bob un i gyfrannu ac yr oeddwn i’n gallu cydnabod yn syth pa ddisgyblion oedd wedi deall prif amcan y wers a pha agweddau yr oedd angen archwilio ymhellach er mwyn dangos dealltwriaeth lawn.  Credaf wnaeth y strategaethau yma’n gweithio’n wych i’r dysgwyr gan ein bod wedi datblygu ac adeiladu ar eu gwybodaeth flaenorol a llwyddo i ddatrys problemau newydd. Yn sicr, mae hyn yn dangos cynnydd


Er mwyn sicrhau bod dysgwyr yn datblygu lefelau uchel o gymhwysedd yn y sgiliau hyn, ac yn cael digon o gyfleoedd i’w datblygu, eu hymestyn a'u cymhwyso ar draws yr holl feysydd, mae’r Fframwaith Llythrennedd a Rhifedd Cenedlaethol a'r Fframwaith Cymhwysedd Digidol wedi eu mireinio ac yn parhau i fod ar gael fel canllawiau cefnogol.
Byddwch yn sylwi ar newidiadau strwythurol i’r fframweithiau, gyda’r sgiliau nawr mewn camau cynnydd yn unol â chanllawiau Cwricwlwm i Gymru. Mae’r cynnwys hefyd wedi ei ddiweddaru i sicrhau cysondeb dulliau gyda’r cwricwlwm Newydd.

Casgliad

[bookmark: _Hlk92562801]Heb os ac oni bai, mae cwricwlwm effeithiol gyda dysgu ac addysgu llwyddiannus yn mynd i greu dysgwyr sy’n gwneud cynnydd da. Ond er mwyn bod y dysgwyr sy’n dangos cynnydd da mae angen i’r addysgwyr sicrhau asesu effeithiol gan herio pob unigolyn.  Er hyn, bydd cyflymder y cynnydd yn amrywio o blentyn i blentyn ac efallai’n dangos llai o gynnydd gyda disgybl sydd ag ADY.  Mae llawer o strategaethau amrywiol o asesu ar gyfer dysgu wedi profi i fireini’r dysgu a chytunaf bod hyn yn  “create s feedback which is then used to improve students' performance.” ar ol gweld eu heffeithiolrwydd yn y dosbarth (Fluckiger, 2010, t, 138)
Ond un blaenoriaeth sydd angen i ni fel athrawon meistrioli ydy sicrhau dilyniant yn ein dysgu. Felly, cynllunio sy’n allweddol i sicrhau hyn.    Yn y ddogfen Cefnogi Cynnydd Dysgwyr: “Dylai ysgolion gynllunio ystod o ddulliau a thechnegau asesu sy’n addas i’r diben ac sy’n cefnogi cynnydd ar draws y cwricwlwm cyfan” (Llywodraeth Cymru, 2020) Wrth gynllunio ar gyfer fy ngwers ar yr ail ryfel byd, rhaid oedd asesu ar gyfer gwell dysgu ac addysgu. “Gall rhai o’r rhain fod yn benodol i feysydd dysgu a phrofiad unigol, gall rhai fod yn berthnasol i fwy nag un Maes, a gall eraill fod yn benodol ar gyfer dysgwyr sydd ag anghenion dysgu ychwanegol” (Llywodraeth Cymru, 2020)
Gwnaeth y disgyblion fwynhau y tasgiau trawsgwricwlaidd ar bropaganda a rhoddir gyfleoedd iddynt fentro heb gofnodi. Roedd angen mi gynllunio’n ofalus yma gan geisio integreiddio cymaint o sgiliau a phosib. Felly roedd asesu ar gyfer y dysgu yn hanfodol i mi ac hefyd i’r disgyblion.
Defnyddiodd fy ngwers ar gynllunio stori yn seiliedig ar hysbyseb John Lewis cymaint a strategaethau asesu ar gyfer dysgu. Rhaid oedd cynllunio cyfres o wersi a fyddai’n dangos camau cynnydd i gwblhau’r dasg poeth ac yna, roedd hi’n ofynnol i’r disgyblion cymhwyso a chynnwys yr holl nodweddion a dysgwyd mewn i un dasg. Rhoddir cymaint o gyfleoedd cwestiynu a sgwrsio gyda chyfoedion a oedd yn llwyddo i ddangos gwybodaeth a dealltwriaeth, i gymhwyso  a dadansoddi  gan wneud penderfyniadau a chyfiawnhau. Profodd y wers hon bod rhestr Meini prawf llwyddiant yn bwysig wrth ateb prif amcan y wers.
Prif ffocws y wers Mathemateg a Rhifedd dan sylw oedd cymedr. Byddai angen cynllunio a pharatoi’r elfennau ymlaen llaw gan asesu dealltwriaeth blaenorol y disgyblion er mwyn galluogi i symud ymlaen.
Credaf bod hi’n ofynnol bod cysondeb ar draws yr ysgol wrth ymgorffori strategaethau megis asesu ar gyfer dysgu gan gyflwyno rhai syml gyda disgyblion ifanc Cam Cynnydd 1, gan adeiladu arnynt a’u sefydlu yn nosbarthiadau Cam Cynnydd 2. Mae hyn yn galluogi strategaethau mwy cymhleth ac uwch wedi’u sefydlu yng ngwersi dosbarthiadau Cam Cynnydd 3. Cytunaf bod asesu ar gyfer dysgu yn rhan annatod o addysg ac yn broses sy’n datblygu drwy ddealltwriaeth gyffredin.
 Mae egwyddorion cynnydd yn darparu gofyniad gorfodol o ran sut olwg y dylai fod ar gynnydd. Wrth i ysgol neu leoliad ddatblygu eu cwricwlwm, rhaid galluogi dysgwyr i wneud cynnydd yn y dimensiynau a nodir isod. Mae hyn yn darparu disgwyliadau cenedlaethol ar gyfer y ffyrdd y disgwylir i ddysgwyr wneud cynnydd drwy gydol y continwwm dysgu. Mae'r egwyddorion yn disgrifio'r hyn y mae'n ei olygu i ddysgwyr wneud cynnydd a'r galluoedd a'r ymddygiadau y mae rhaid i ymarferwyr geisio eu cefnogi, waeth beth fo cam datblygu dysgwyr. Fe'u cynlluniwyd i'w defnyddio gan ymarferwyr i wneud y canlynol:

